О Б Щ И Н А – С В И Щ О В

З А П О В Е Д

№ 275-РД-01-03

Гр. Свищов, 02.04.2014 година

 На основание чл. 44, ал. 2 от Закона за местното самоуправление и местната администрация (ЗМСМА), във връзка с чл. 37, ал. 1 от Закона за общинската собственост (ЗОС), чл. 67, ал. 1, ал. 2 и ал. 4 от Наредбата за реда за придобиване, управление и разпореждане със собствеността на Община Свищов (НРПУРСОС) и в изпълнение на Решение № 804/27.02.2014 г., Протокол 47 на Общински съвет Свищов,

Н А Р Е Ж Д А М :

Да се проведе публичен търг с тайно наддаване на **24.04.2014 г.** в зала № 18 на Община Свищов за отстъпване възмездно безсрочно право на строеж на 4 бр. (четири броя) гаражни клетки върху УПИ ІV (четвърти), кв. 59 (петдесет и девет), по ПУП зона „Изток” на гр. Свищов, одобрен с Решение № 348/30.10.2008 г. на Общински съвет – Свищов, целият с площ 6 128 кв.м. (шест хиляди сто двадесет и осем квадратни метра), отреден за жилищно строителство и гаражи, поземлен имот с идентификатор 65766.702.4053 (шест пет седем шест шест точка седем нула две точка четири нула пет три), с площ 2 885 кв.м. (две хиляди осемстотин осемдесет и пет квадратни метра) по кадастралната карта и кадастрални регистри на гр. Свищов, одобрени със Заповед № РД-18-10/12.02.2009 г. на АГКК София, както следва:

1.От 9.00 ч. – за гараж № 1 с площ 20.15 кв.м. (двадесет цяло и петнадесет стотни квадратни метра) и начална тръжна цена 1 230 лв. (хиляда двеста и тридесет лева), без ДДС.

2.От 9.20 ч. – за гараж № 2 с площ 20.15 кв.м. (двадесет цяло и петнадесет стотни квадратни метра) и начална тръжна цена 1 230 лв. (хиляда двеста и тридесет лева), без ДДС.

3.От 9.40 ч. – за гараж № 3 с площ 20.15 кв.м. (двадесет цяло и петнадесет стотни квадратни метра) и начална тръжна цена 1 230 лв. (хиляда двеста и тридесет лева), без ДДС.

4.От 10.00 ч. – за гараж № 4 с площ 20.15 кв.м. (двадесет цяло и петнадесет стотни квадратни метра) и начална тръжна цена 1 230 лв. (хиляда двеста и тридесет лева), без ДДС.

Площта на всяка гаражна клетка е съгласно издадена виза от Община Свищов от 23.10.2013 г..

Имотът е актуван с АОС № 5609/13.11.2013 г. и се намира на ул. „П. Ангелов” № 10. Върху имота са монтирани гаражни клетки тип „Терзиев”, които са без градоустройствен статут.

 Депозитът за участие в търга, представляващ 20 % от началната тръжна цена за гаражи № 1, 2, 3 и 4 е в размер на 246.00 лв. (двеста четиридесет и шест лева) и следва да се внесе по IBAN BG76SOMB91303336682201 при „Общинска банка” АД – клон Свищов, BIC код – SOMBBGSF, до 16.00 ч. на работния ден, предхождащ търга.

Сделките са необлагаеми по ЗДДС.

Таксата за закупуване на тръжната документи за всеки обект в размер на 50.00 (петдесет) лева, без ДДС, **се плаща на касата в „Информационен отдел”, до 16.00 ч**. на работния ден, предхождащ търга. Получаване на тръжната документация се извършва от отдел „УССДП”, етаж ІІІ, стая 40.

Крайният срок за приемане на тръжните документи е 17.00 ч. на предхождащия търга работен ден в „Общински информационен център”, след заплащане на таксата за тях и определения депозит.

Спечелилите търга за всяка гаражна клетка дължат:

-достигнатата продажна цена без ДДС,

-2.5 % данък придобиване по ЗМДТ върху достигнатата цена, без ДДС

-2 % режийни разноски върху достигнатата цена, без ДДС,

-сума по Тарифа № 1 към Закона за държавните такси,

-разходите по изготвяне на оценката, съгласно чл. 51 от НРПУРСОС, с включен ДДС.

При неявяване на кандидати обявявам повторни търгове на 08.05.2014 г. и 15.05.2014 г., при същите условия, място и час.

Настоящата Заповед да се сведе до знанието на комисията за провеждане на търга, за сведение и изпълнение. Да се публикува във в. „Дунавско дело” и постави на информационното табло в сградата на общината.

**/ВГ**

**Станислав Благов,**

*Кмет на Община Свищов*

 Съгласували:

 Юрисконсулт:

Маргарита Вутова - Директор дирекция “УССДОПП”: